Document ID: 31998D0362

KOMISJONI OTSUS,
19. mai 1998,
millega muudetakse teist korda komisjoni otsust 93/42/EMÜ Rootsi puhul seoses lisatagatistega veiste infektsioosse rinotrahheiidi osas haigusvabadesse liikmesriikidesse või liikmesriikide piirkondadesse saadetavate veiste jaoks ning millega muudetakse komisjoni otsust 95/109/EÜ
(teatavaks tehtud numbri K(1998) 1355 all)
(EMPs kohaldatav tekst)
(98/362/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta,1 viimati muudetud ja ajakohastatud nõukogu direktiiviga 97/12/EÜ,2 eriti selle artikli 9 lõiget 3 ja artikli 10 lõiget 2,
ning arvestades, et:
veiste infektsioosse rinotrahheiidi tõrjeprogramm Rootsis on heaks kiidetud komisjoni otsusega 95/71/EÜ;3 on leitud, et see programm on olnud Rootsis kõnealuse haiguse tõrjumisel edukas;
saavutatud edu kaitsmiseks ja veiste infektsioosse rinotrahheiidi tõrjeprogrammi edukaks lõpuleviimiseks on komisjoni otsusega 95/109/EÜ4 antud Rootsile teatavad lisatagatised;
Rootsi leiab, et tema territoorium on vaba veiste infektsioossest rinotrahheiidist, ja on esitanud komisjonile täiendavad dokumendid;
Rootsi ametiasutused kohaldavad veiste liikumise suhtes riigi piires eeskirju, mis on vähemalt samaväärsed käesoleva otsusega ettenähtud eeskirjadega;
komisjoni otsusega 93/42/EMÜ,5 muudetud otsusega 94/962/EÜ,6 antakse lisatagatised seoses veiste infektsioosse rinotrahheiidiga Taani ja Soome saadetavate veiste puhul;
Rootsis saavutatud edu kaitsmiseks on asjakohane näha ette teatavad lisatagatised; seetõttu on asjakohane muuta kõnealust otsust nii, et samad tagatised antaks Rootsile;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/42/EMÜ lisa asendatakse käesoleva otsuse lisaga.
Artikkel 2
Teine rida otsuse 95/109/EÜ lisas jäetakse välja.
Artikkel 3
Käesolev otsus on adresseeritud liikmesriikidele.
Brüssel, 19. mai 1998

Labels: 3
18
6